《次韵转运使鲜于侁新堂月夜》
宋代·苏辙

长爱陶先生，闲居弃官后。
床上卧看书，门前自栽柳。
低徊顾微禄，毕竟谁挽袖。
索莫秋后蜂，青荧晓天宿。
惟将不系舟，托此春江溜。
尺书慰穷独，秀句惊枯朽。
遥知新堂夜，明月入杯酒。
千里共清光，照我茅檐漏。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。